30/04/2010 | Administración LocalMunicipal
Teo
Edicto relativo á aprobación definitiva da Ordenanza fiscal reguladora da taxa por prestación de servizos funenarios

O Pleno da Corporación Municipal, en sesión ordinaria celebrada o día 24 de febreiro de 2010, aprobou inicialmente a Ordenanza fiscal reguladora da taxa por prestación de servizos funerarios. O expediente e a Ordenanza estiveron expostos ao público mediante anuncios inseridos no taboleiro de anuncios do Concello e no Boletín Oficial da Provincia nº 47 de data 11 de marzo de 2010 polo prazo de trinta días, e mediante anuncio no xornal “El Correo Gallego” de data 9 de marzo de 2010. Rematado o prazo de información pública, sen que se producira ningunha reclamación, faise pública a automática aprobación definitiva da devandita ordenanza fiscal, así como o texto íntegro da mesma, en cumprimento do disposto no artigo 17.2 do Real Decreto Lexislativo 2/2004, de 5 de marzo, que aproba o Texto Refundido da Lei Reguladora das Facendas Locais. Teo, 21 de abril de 2010 O alcalde Martiño Noriega Sánchez De conformidade có disposto no artigo 106 da Lei 7/1985, de 2 de abril Reguladora das Bases do Réxime Local, e, cós artigos 20 a 27 e 57 do RDL 2/2004, de 5 de marzo, que aproba o Texto Refundido da Lei Reguladora das Facendas Locais, estabrécese a Taxa por prestación de servizos funerarios, que se rexirá pola presente Ordenanza Fiscal, pola Lei 58/2003, de 17 de decembro, Xeral Tributaria, e demais normas concordantes. Constitúe o feito impoñible da taxa a prestación dos servizos do cemiterio municipal de Teo. Comprende a prestación de actividades relativas o cemiterio municipal tales como: concesión de nichos, apertura de nichos para inhumacións e exhumacións, traslados de cadáveres ou restos, permisos para colocación de lápidas, cambios de titularidade, vixilancia e conservación do cemiterio, e calquera outros que de conformidade co Regulamento de Policía Sanitaria Mortuoria e demais lexislación específica sexan procedentes ou se autoricen a instancia de parte. A) Orixínase coa prestación dos servizos suxeitos a gravame, entendéndose que inician no momento de solicitar a prestación dos mesmos. No caso da taxa pola conservación, devengarase o día 1 de xaneiro de cada ano, e o período impositivo coincidirá co ano natural. B) Considéranse non suxeitas as inhumacións ou exhumacións que ordene a autoridade xudicial. Tamén se considerarán non suxeitas as permutas de nichos cando o Concello sexa un dos interesados. Son suxeitos pasivos contribuíntes as persoas físicas e xurídicas e as entidades ás que se refire o artigo 33 da Lei Xeral Tributaria, solicitantes aos que se lles conceda ou autorice a prestación do servizo, e, en calquera caso, os titulares da concesión, herdeiros ou persoas que os representen. Responderán solidariamente das obrigacións tributarias do suxeito pasivo as persoas físicas ou xurídicas ás que se refiren os artigos 38.1 e 39 da Lei Xeral Tributaria. Non se esixirá o pagamento para os servizos de enterramento de persoas pobres de solemnidade, cando a familia non pague ningún tipo de pompa fúnebre. A cota tributaria determinarase atendendo ás seguintes tarifas: As tarifas establecidas no apartado 3.1 e 3.2 correspóndense a servizos prestados en días hábiles dentro da xornada laboral (9 a 13h e 16,30 a 20,30h). Os servizos prestados fóra da xornada laboral ou en días inhábiles (sábados, domingos e festivos) incrementaranse no 50%. Terán una bonificación do 50% nas tarifas os contribuíntes que teñan uns ingresos inferiores ao salario mínimo interprofesional (S. M. I.) e non dispoñan de máis propiedades que a vivenda onde residan, excluíndose as tarifas por panteóns completos. A concesión dun nicho ou dun panteón completo outorga o seu dereito de uso para os fins descritos no Regulamento do Cemiterio Municipal de Teo e nas condicións económicas recollidas nesta ordenanza. As concesións serán outorgadas por un prazo de 75 anos, independentemente das transmisións que puideran producirse durante este período. Antes do remate do prazo de concesión poderá renovarse esta por períodos similares solicitando unha nova concesión e realizando o pago das taxas actualizadas nese momento. Excepcionalmente, e se nalgún nicho se ten realizado un enterramento nos últimos cinco anos da concesión, poderá solicitarse unha única prórroga da concesión ata completar os cinco anos dende o enterramento, previo pago da taxa prorrateada en función dos anos da prórroga.1. Os restos de cadáveres enterrados en calquera clase de sepultura poderán pasar ao osario, se así se solicita, sen pagar ningún dereito, sempre que a sepultura quede libre, efectuándose as operacións por conta do Concello e revertendo a sepultura desocupada en favor do mesmo.2. Cando se produza un cambio de titularidade que poña de manifesto a existencia de anteriores transmisións que non foran obxecto de autorización e pagamento de dereitos, abonarase o importe que resulte de liquidar as transferencias anteriores conforme á Ordenanza actualmente vixente.3. A colocación de lápidas, ou elementos ornamentais, axustarase ás condicións da autorización e ás normas que se establecen no Regulamento do Cemiterio Municipal de Teo.4. Como consecuencia da desatención das sepulturas por parte de quen ostente a súa titularidade, dando lugar a que aparezan en estado de ruína ou abandono, o Concello poderá proceder á retirada dos obxectos que se encontren deteriorados ou en mal estado, sen que proceda resarcimento ou indemnización algunha por tal concepto.5. Toda clase de nichos que, por calquera causa, queden vacantes, reverten a favor do Concello.6. O Concello poderá declarar a caducidade, revertendo á entidade local a plena dispoñibilidade dunha sepultura polo seu abandono. Considerarase producido o abandono cando leven transcorridos máis de 10 anos desde a última inhumación realizada, e se produza a falta de pagamento dos dereitos de vixilancia e conservación durante igual período. Tamén se considerará abandono se despois de 10 anos da morte do titular os seus herdeiros, ou persoas subrogadas por herdanza ou outro título, non solicitasen a transmisión ao seu favor. A declaración de caducidade requirirá a incoación dun expediente administrativo no que se dará audiencia aos interesados. No caso de non ser coñecido o seu domicilio publicarase o correspondente Edito no Boletín Oficial da Provincia, concedendo un prazo de dous meses para efectuar a comparecencia e poñerse ao corrente das débedas tributarias existentes ou efectuar a reparación que proceda. Declarada a caducidade das sepulturas de acordo co establecido nos parágrafos anteriores, o Concello poderá dispoñer das mesmas unha vez trasladados os restos ao osario.1.- Os suxeitos pasivos solicitarán a prestación dos servizos dos que se trate no Rexistro Xeral do Concello, acompañando os documentos preceptivos necesarios para a súa tramitación, ou os que se requiran ao efecto para fundamentar a solicitude.2.- Resolta a solicitude practicarase liquidación, que será notificada ao interesado. En materia de cualificación das infraccións, así como das sancións que ás mesmas correspondan en cada caso, estarase ao disposto na Lei Xeral Tributaria. As cotas tributarias fixadas no artigo 7º desta Ordenanza modificaranse anualmente de acordo coa variación do Índice de Prezos ao Consumo, que sinale o Instituto Nacional de Estatística. O resultado da aplicación deste índice redondearase sempre, por exceso ou por defecto, á centena superior ou inferior. A presente Ordenanza fiscal, aprobada polo Pleno do Concello e publicada no Boletín Oficial da Provincia, entrará en vigor unha vez que o cemiterio municipal complete a súa tramitación administrativa, e permanecerá vixente ata a súa modificación ou derrogación expresa.” Teo, 21 de abril de 2010 O ALCALDE Martiño Noriega Sánchez